The Jewel in the Crown

The Jewel in the Crown 1984 telebistako telesail britainiarra da Indiako Raj britainiarraren azken urteetan kokatua, 1942 eta 1947 artean. Paul Scott idazle britainiarraren Raj Quartet eleberri sortan dago oinarrituta. Granada Television-ek ekoiztu zuen ITV katerako.

 Argumentua 

Fikziozko hiri indiar bat, 1942. urtean. Hari Kumar izeneko indiar bat oso asimilatua sentitzen da britainiarrekin, ingeles ikusten du bere burua, eta erlazio bat hasiko du komunitate kolonialeko Daphne izeneko neskarekin.

Bikotea elkarrekin den batean, talde batek eraso egingo die eta Daphne bortxatuko dute. Britainiarren segurtasun indarretako ordezkariak, Merrick soziopata bortizak, Hari atxilotzen du, errugabea den arren. Injustiziari ezin aurre eginda, Daphne haurdun geratu da gainera, baina haurra Harirena balitz bezala kontsideratu nahi du. Erditzean, ordea, hil egiten da Dahpne, eta alaba jaio berria britainiar batzuek haziko dute.

Istorioan eten bezalako bat dago gero, eta jarraipena zentratzen da Merrick militarrarengan, nola erlazionatzen den beste britainiar eta indiar batzuekin. Hauetariko batzuek harremana izan zuten Hari eta Daphnerekin, eta bikote haren drama, eta Merrickek gertaeretan izan zuen erruduntza gero eta gai pisuagoa bihurtzen da istorioan.

Aldi berean, India independentziarantz doa, eta Merrick bezalako agintarien jarrera kriminala beste drama baten eragile ere badela ikusten da: hindu eta musulmanen arteko zatiketa independentziaren garaian.

 Harrera 
Kritika onak jaso zituen telesailak. 1980ko hamarkadan ikus-entzunezko zenbait egin ziren India britainiarraren krisi urteez, Gandhi eta Passage to India adibidez (azken horretan zenbait aktore errepikatzen dira telesail honetakoak), baina kritikari batzuen arabera telesail honek gordinago eta paternalismo gutxiagorekin deskribatzen du krisia.

Zenbait aktoreren karrera hasiera inportante bat markatu zuen telesailak, bereziki Charles Dance eta Art Malik-ena, baina batez ere Merrick maltzurraren paperean nabarmendu zen Tim Piggot-Smith.

 Aktore nagusiak 

 Peggy Ashcroft - Barbara Batchelor
 Janet Henfrey - Edwina Crane
 Derrick Branche - Ahmed Kasim
 Charles Dance - Sgt Guy Perron
 Geraldine James - Sarah Layton
 Rachel Kempson - Lady Ethel Manners
 Art Malik - Hari Kumar
 Wendy Morgan - Susan Layton
 Judy Parfitt - Mildred Layton
 Tim Pigott-Smith - Ronald Merrick
 Eric Porter - Count Dmitri Bronowsky
 Susan Wooldridge - Daphne Manners

 Erreferentziak 

 Kanpo estekak 

Kategoria:ITVko telesailak
Kategoria:1984ko telesailak
Kategoria:Erresuma Batuko telesailak
Kategoria:Ingelesez egindako telesailak